wickkiey/tamil-wikipedia-markdown huggingface dataset:
# லீவர்டு தீவுகள்

சார்லொட் அமாலீ, செயிண்ட் தாமசு]]  

, அங்கியுலா]]  

**லீவர்டு தீவுகள்** (*Leeward Islands*, ) அல்லது **வளிமறைவுத் தீவுகள்**, மேற்கிந்தியத் தீவுகளில் உள்ள தீவுக் குழுமம் ஆகும். ஆங்கிலப் பயன்பாட்டில், இவை சிறிய அண்டிலிசு தொடர்ச்சியின் வடக்குத் தீவுகளை குறிக்கின்றது. புவேர்ட்டோ ரிக்கோவின் கிழக்கிலிருந்து துவங்கி டொமினிக்காவின் தெற்கு வரை நீள்கின்றன. வடகிழக்கு கரிபியக் கடலும் மேற்கு அத்திலாந்திக்குப் பெருங்கடலும் சந்திக்கின்ற பகுதியில் இவை அமைந்துள்ளன. இவற்றில் சிறிய அண்டிலிசு தொடரின் தென்பகுதியில் உள்ளவை வின்வர்டு தீவுகள் (*வளிப்புறத் தீவுகள்*) எனப்படுகின்றன.  

## லீவர்டு தீவுகளின் பட்டியல்
வடமேற்கிலிருந்து தென்கிழக்காக தீவுகள்:  
- புவர்ட்டோ ரிக்கோவின் கன்னித் தீவுகள்: வீக்கெசு (புவர்ட்டோ ரிக்கா), குலெப்ரா (ஐ.அ.)
- அமெரிக்க கன்னித் தீவுகள்: செயிண்ட் தாமசு, செயிண்ட் ஜான், செயிண்ட் குரோய்க்சு, வாட்டர் தீவு (ஐ.அ.)
- பிரித்தானிய கன்னித் தீவுகள்: ஜோச்ட்டு வான் டைக்கு, டோர்டோலா, வர்ஜின் கோர்டா, அனெகடா (ஐ.இரா.)
- அங்கியுலா (ஐ.இரா., பிரித்தானிய அரசி கீழ்)
- செயிண்ட் மார்டின்/சின்டு மார்ட்டென் (பிரா./நெத.)
- செயிண்ட்-பார்த்தலெமி (பிரா.)
- சேபா (நெத.)
- சின்டு யுசுடாசியசு (நெத.)
- செயிண்ட் கிட்சு (பொதுநலவாயம், நெவிசுடன் இணைந்து பிரித்தானிய அரசியின் கீழ் நாடானது)
- நெவிசு (பொதுநலவாயம், செயிண்ட் கிட்சு காண்க)
- பர்புடா (பொதுநலவாயம், அண்டிக்குவா காண்க)
- அண்டிக்குவா (பொதுநலவாயம், பார்புடாவுடன் இணைந்து பிரித்தானிய அரசியின் கீழ் நாடானது)
- ரெடோண்டா (அண்டிக்குவா & பார்புடாவின் மக்களில்லா பகுதி)
- மொன்செராட் (ஐ.இரா.)
- குவாதலூப்பே (பிரா. கடல்கடந்த திணைக்களம்)
- லா டிசைரேடு (குவாதலூப்பேயின் சார்புப் புலம், பிரா.)
- ஐலெசு தெசு சைந்தெசு (குவாதலூப்பேயின் சார்புப் புலம், பிரா.)
- மாரீ-காலந்தெ (குவாதலூப்பேயின் சார்புப் புலம், பிரா.)
- டொமினிக்கா (பொதுநலவாயம்; ''உள்ளும் வெளியிலும்)
# பாலியல் நெறிபிறழ்வு


**பாலியல் நெறிபிறழ்வு** அல்லது **பாலியல் வழிபிறழ்தல்** (*Paraphilia*) என்பது பிறழ்வான பொருட்கள், சூழ்நிலைகள் அல்லது தனிப்பட்டவர்கள் மீதான ஆர்வமிக்க பாலியல் தூண்டலின் அனுபவமாகும்.  

பாலியல் நெறிபிறழ்வுக்கும் வழமைக்கு மாறான பாலியல் விருப்பத்திற்கும் இடையேயான வரையறுக்கப்பட்ட எல்லை பற்றி இதுவரை எவ்வித பொதுக்கருத்தும் இல்லை. நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு அல்லது மனக்கோளாறு நோய்க்குறி, புள்ளிவிபரக் கையேடு போன்ற நோய்க்குறி கையேடுகளில் பட்டியலிடப்பட வேண்டிய பாலியல் நெறிபிறழ்வுகள் எவை என்பதில் பல கருத்துக்களும் விவாதங்களும் உள்ளன.
# அமர்பூர், திரிபுரா

::இதே பெயரில் உள்ள பிற ஊர்களுக்கு, அமர்பூர் என்ற பக்கத்தைப் பார்க்கவும்.  

**அமர்பூர்**, இந்திய மாநிலமான திரிபுராவில் உள்ள கோமதி மாவட்டத்தில் உள்ளது.  

## சுற்றுலா
- ஏரிகள்: அமர்சாகர், ஃபாதிக்சாகர்

- சோபிமுரா - மலை

- தும்பூர் ஏரி

## அரசியல்
இது அமர்பூர் சட்டமன்றத் தொகுதிக்கும், கிழக்கு திரிபுரா மக்களவைத் தொகுதிக்கும் உட்பட்டது..
# கோவாய்



**கோவாய்**, இந்திய மாநிலமான திரிபுராவின் கோவாய் மாவட்டத்தில் உள்ளது. இது வங்காளதேசத்தின் எல்லைக்கு அருகில் உள்ளது.  

## அரசியல்
கோவாய் நகரத்தை தலைமையிடமாக கொண்ட கோவாய் வட்டம் செயல்படுகிறது. இந்த நகரம் கோவா சட்டமன்றத் தொகுதிக்கும், கிழக்கு திரிபுரா மக்களவைத் தொகுதிக்கும் உட்பட்டது..
# கோவாய் மாவட்டம்

**கோவாய் மாவட்டம்**, இந்திய மாநிலமான திரிபுராவில் உள்ளது. இது முன்னர் மேற்கு திரிப்புரா மாவட்டத்தின் பகுதியாக இருந்தது. கோவாய் வட்டம், தெலியமுரா வட்டம் ஆகிய இரு வட்டங்களையும் சேர்த்து இந்த மாவட்டம் 2012-ஆம் ஆண்டில் நிறுவப்பட்டது.இதன் தலைமையிடம் கோவாய் ஆகும்.  

## அரசியல்
இது கிழக்கு திரிபுரா மக்களவைத் தொகுதிக்கு உட்பட்டது. இது மேற்கு திரிப்புரா மாவட்டத்தின் பாகமாக இருந்த போது, ராமச்சந்திரகட், கோவாய், ஆஷாராம்பாரி, கல்யாண்பூர் - பிரமோத்நகர், தெலியமுரா, கிருஷ்ணபூர் ஆகிய சட்டமன்றத் தொகுதிகள் கோவாய், தெலியமுரா வட்டங்களில் இருந்தன..
# ஐசுவர்யா ரசினிகாந்த்



**ஐஸ்வர்யா ரஜினிகாந்த் தனுஷ்** (பிறப்பு 1 சனவரி 1982) ஓர் இந்தியத் திரைப்பட இயக்குநர், பின்னணிப் பாடகி மற்றும் நடனக்கலைஞரும் ஆவார். இவர் நன்கறியப்பட்ட இந்தியத் திரைப்பட நடிகர் ரஜினிகாந்த்தின் மூத்த மகளும், நடிகர் தனுசின் மனைவியும் ஆவார். தனது கணவர் தனுஷ் நடித்த *3* (2012) திரைப்படத்தின் மூலமாக இயக்குநராக அறிமுகமானார்.  

## வாழ்க்கைக் குறிப்பு
### சொந்த வாழ்க்கை
ஐசுவர்யா, நடிகர் ரஜினிகாந்த் - லதா இணையருக்கு முதலாவது மகளாகப் பிறந்தார். இவர், நடிகர் தனுசை திருமணம் செய்து கொண்டார், இவர்களுக்கு யாத்ரா (பிறப்பு 2006), லிங்கா (பிறப்பு 2010) என்ற இரு ஆண் குழந்தைகள் உள்ளனர்.  

### திரை வாழ்க்கை
விஜய் தொலைக்காட்சியின் நடனப் போட்டி நிகழ்ச்சியான *ஜோடி நம்பர் ஒன்* நிகழ்ச்சியின் மூன்றாவது பகுதியில் ஜீவா, சங்கீதா, ஆகியோருடன் இணைந்து நடுவராகப் பங்கேற்றார். 2003 ஆம் ஆண்டில் வெளியான *விசில்* திரைப்படத்தில் சிலம்பரசனுடன் இணைந்து பாடிய பாடலின் மூலமாக பின்னணிப் பாடகியாக அறிமுகமானார். இதனைத் தொடர்ந்து 2010 ஆவது ஆண்டில் வெளியான *ஆயிரத்தில் ஒருவன்* திரைப்படத்தில் உதவி இயக்குநராக பணியாற்றியதுடன் அப்படத்தில் இடம்பெற்ற *உன்மேல ஆசைதான்* பாடலையும் பாடியிருந்தார்.  

## திரைப்பட விபரம்
### இயக்குநராக
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2012 | *3 (திரைப்படம்)* | தமிழ் | **பரிந்துரை**, சிறந்த அறிமுக இயக்குனருக்கான தென்னிந்திய சர்வதேச திரைப்பட விருது |
| 2015 | *வை ராஜா வை* | தமிழ் |  |
| 2024 | லால் சலாம் | தமிழ் | } |

### பின்னணிப் பாடகியாக
| ஆண்டு | பாடல் | திரைப்படம் | குறிப்புகள் |  |
| --- | --- | --- | --- | --- |
| 2003 | *நட்பே நட்பே* | *விசில்* |  |  |
| 2010 | *உன் மேல ஆசை தான்* | * ஆயிரத்தில் ஒருவன்* | **பரிந்துரை**, —சிறந்த பின்னணிப் பாடகிக்கான பிலிம்பேர் விருது - தமிழ் <small> (ஆண்ட்ரியா ஜெராமையா உடன்) | } |

### பின்னணிக் குரல் தருபவராக
| ஆண்டு | நடிகை | திரைப்படம் | குறிப்புகள் |
| --- | --- | --- | --- |
| 2010 | ரீமா சென் | * ஆயிரத்தில் ஒருவன்* | } |

## பெற்ற விருதுகள்
இவர், தமிழக அரசின் கலைமாமணி விருதை நடனத்திற்காக பெற்றுள்ளார்.
# வின்வர்டு தீவுகள்



**வளிப்புறத் தீவுகள்** அல்லது **வின்வர்டு தீவுகள்** (*Windward Islands*) மேற்கிந்தியத் தீவுகளில் சிறிய அண்டிலிசின் தெற்கிலுள்ள, பொதுவாக பெருந்தீவுகள் ஆகும். இவை வளிமறைவுத் தீவுகளுக்கு தெற்கே உள்ளன. நிலநேர்க்கோடுகள் 12°வடக்கிற்கும் 16° வடக்கிற்கும் இடையிலும் நிலநிரைக்கோடுகள் 60°மேற்கிற்கும் 62° மேற்கிற்கும் இடையிலும் இத்தீவுகள் அமைந்துள்ளன. இத்தீவுக் குழுமம் டொமினிக்காவில் துவங்கி தெற்குநோக்கி நீண்டு டிரினிடாட் மற்றும் டொபாகோவின் வடக்கு வரை பரந்துள்ளன.  
## பெயரும் புவியியலும்

பாய்க்கப்பல்களின் காற்றுவீசும் பக்கத்தில் இருந்தமையால் இவை *வளிப்புறத்* தீவுகள் என்றழைக்கப்பட்டன. பிரித்தானிய மேற்கிந்தியத் தீவுகளில் வணிகக் காற்று பொதுவாக கிழக்கிலிருந்து மேற்காக வீசும்; எனவே புதிய உலகிற்கு வந்த கப்பல்களுக்கு வளிமறைவுத் தீவுகளை விட இத்தீவுகளில் காற்று சாதகமாக இருந்தது. அத்திலாந்திக்குப் பெருங்கடல் நீரோட்டங்களும் காற்று வீசும் திசைகளும் இக்கபல்களுக்கு மிக விரைவாக பெருங்கடலைக் கடக்க உதவிய வழி இத்தீவுக் குழுமத்தை வளிப்புறத் தீவுகள் என்றும் வளிமறைவுத் தீவுகள் என்றும் பிரித்தன. டொமினிக்கா மையமாகக் கொண்டு இந்த பிரிவுக்கோடு ஏற்பட்டது. குவாதலூப்பேயும் தெற்கிலுள்ள தீவுகளும் "வளிப்புறத் தீவுகள்" எனப்பட்டன. பின்னர், மர்தினிக்கு தீவின் வடக்கிலிருந்த அனைத்தும் லீவர்டு தீவுகள் அல்லது வளிமறைவுத் தீவுகள் எனப்பட்டன. அடிமை வணிகத்திற்காக ஆப்பிரிக்காவின் தங்கக் கடற்கரையிலிருந்தும் கினி வளைகுடாவிலிருந்தும் கிளம்பும் கப்பல்கள்மேற்கு-வடமேற்கு திசையில் கரிபியன், வட மற்றும் நடு அமெரிக்காக்களை நோக்கி பயணிக்கும்போது முதலில் சிறிய அண்டிலிசின் மிகத்தென்கிழக்கிலுள்ள தீவுகளை எதிர்கொள்வர். இத்தீவுக் கூட்டம் கரிபியக் கடலின் மிகக்கிழக்கு எல்லையாக விளங்குகின்றன. தற்போதைய "வளிப்புறத் தீவுகளில்" பெரும்பாலானவை ஒருகாலத்தில் பிரான்சு ஆட்சியில் பிரான்சிய அண்டிலிசின் பகுதியாக இருந்தவையாகும்.  

வளிப்புறத் தீவுகள் (வின்வர்டுத் தீவுகள்):  

- டொமினிக்கா (முன்பு லீவர்டு தீவுகளின் அங்கமாக நிர்வகிக்கப்பட்டது)
- மர்தினிக்கு
- செயிண்ட் லூசியா
- செயின்ட் வின்செண்டு மற்றும் கிரெனடீன்கள்
- கிரெனடா
# ரவி ராகவேந்திரா



**ரவி ராகவேந்திரா** ஓர் இந்தியத் திரைப்பட நடிகர் ஆவார். தமிழ்த் திரைப்படங்களிலும், தொலைக்காட்சித் தொடர்களிலும் நடித்து வருகிறார்.  

## வாழ்க்கைக் குறிப்பு
இவர், நடிகர் ரஜினிகாந்த்தின் மனைவியான லதாவின் சகோதரராவார். மேலும் இவர் ஒய். ஜி. மகேந்திரன், வைஜெயந்திமாலாவிற்கும் உறவினர் ஆவார்.  

ரவி ராகவேந்திரா, இலட்சுமி என்பவரைத் திருமணம் செய்து கொண்டார். 3 திரைப்படத்தின் மூலமாக இசையமைப்பாளராக அறிமுகமான அனிருத் ரவிச்சந்திரன் இவர்களது மகனாவார்.  

## திரைப்பட விபரம்
### திரைப்படங்கள்
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1990 | *வரவு நல்ல உறவு* | தமிழ் |  |  |
| 1993 | *தூள் பறக்குது* | தமிழ் |  |  |
| 1998 | *வேடிக்கை என் வாடிக்கை* | தமிழ் |  |  |
| 1998 | *வாடா போடா புண்ணாக்கு* | பேக்கு | தமிழ் |  |
| 1999 | *படையப்பா* | ரவி செழியன் | தமிழ் |  |
| 2003 | *திவான்* | தமிழ் |  |  |
| 2011 | *வானம்* | தமிழ் |  |  |
| 2012 | *காதலில் சொதப்புவது எப்படி*/*லவ் பெயிலர்* | பிரபு | தமிழ் / தெலுங்கு |  |
| 2012 | *நீ தானே என் பொன்வசந்தம்* | கிருஷ்ணன் | தமிழ் |  |
| 2012 | *ஏதோ வெளிப்போயிந்தி மனசு* | கிருஷ்ணன் | தெலுங்கு |  |
| 2013 | *மூன்று பேர் மூன்று காதல்* | விமலின் தந்தை | தமிழ் |  |
| 2014 | *ஒரு கன்னியும் மூன்று களவாணிகளும்* | தமிழ் |  |  |
| 2014 | *இதுவும் கடந்து போகும்* | குமார் | தமிழ் |  |
| 2015 | *ஜீரோ* | தமிழ் | படப்பிடிப்பில் |  |

### தொலைக்காட்சித் தொடர்கள்
- *குகன்*
- *அண்ணாமலை*
- *வந்தே மாதரம்*
- *வீட்டுக்கு வீடு லூட்டி*
- *சொல்லத்தான் நினைக்கிறேன்*
- *நிலவைத்தேடி*
- *தர்மயுத்தம்*
# பண்டைய தமிழி எழுத்துப்பொறிப்புகள் பட்டியல்

இங்கு தமிழி எனப்படும் தமிழ் பிராமி எழுத்துக்கள் கிடைத்த படங்கள், இடங்கள், அவற்றின் காலம் போன்றவை பட்டியலிடப்படுகின்றன.  

## பட்டியல்
| எண் | படம் | எழுத்துப்பெயர்ப்பு | இடம் | காலக்கணிப்புகள் | மற்ற குறிப்புகள் |
| --- | --- | --- | --- | --- | --- |
| 1 | (ஆ)தன் | கொற்கை | கி.மு. 755 ± 95 | பார்க்க கொற்கை அகழாய்வுகள் |  |
| 2 | கணிய் நந்தஸிரிகுவன் கே தம்மம் ஈத்த நெடுஞ்செழியன் பணாஅன் கடலன் வழுதி கொட்டுபித்த பாளிய் | மாங்குளம் மதுரை | கி.மு. 5 - 2ஆம் நூற்றாண்டு | பார்க்க மாங்குளம் கல்வெட்டுகள். 6 கல்வெட்டுகள் கிடைத்துள்ளன. |  |
| 3 | } |  |  |  |  |
# அண்டிக்குவா



**அண்டிக்குவா** (*Antigua*) அல்லது சிலநேரங்களில் **அண்ட்டீகோ**, உள்ளூர் மக்களால் **வலாட்லி** அல்லது **வடாட்லி**, கரிபியன் பகுதியில் லீவர்டு தீவுகளில் ஒரு தீவாகும்; இது அன்டிகுவா பர்புடா நாட்டின் முதன்மைத் தீவாகும். *அண்டிக்குவா* என்றால் எசுப்பானியத்தில் "தொன்மையானது" எனப் பொருள்படும்; செவீயா பெருங்கோவிலில் உள்ளதோர் திருவோவியத்தை ஒட்டி இப்பெயர் எழுந்துள்ளது. உள்ளூர்ப் பெயரான *வலாட்லி* என்பதற்கு "நம்முடையதே" எனப் பொருள் கொள்ளலாம். இத்தீவின் சுற்றளவு ஏறத்தாழ ஆகவும் பரப்பளவு ஆகவும் உள்ளது. இங்குள்ள மக்கள் தொகை 2011ஆம் ஆண்டு கணக்கெடுப்பின்படி 80,161 ஆகும். அண்டிக்குவாவின் பொருளியல்நிலை சுற்றுலாவை ஆதாரமாகக் கொண்டது. வேளாண்மைத் துறை உள்ளூர் சந்தையின் தேவைகளை நிறைவு செய்கின்றது.  

தலைநகரமான செயிண்ட். ஜான்சில் 31,000 பேர் வசிக்கின்றனர். தலைநகரம் தீவின் வடமேற்கில் அமைந்துள்ளது; இங்கு நீண்ட பயணியர் சுற்றுலாக் கப்பல்களை நிறுத்தக்கூடிய ஆழமானத் துறைமுகம் அமைந்துள்ளது. *ஆல் செயிண்ட்சு* (3,412) *லிபெர்ட்டா* (2,239) ஆகியன மற்ற முதன்மைக் குடியிருப்புகளாகும்.  

தென் கிழக்கிலுள்ள *ஆங்கிலத் துறைமுகம்* (English Harbour) பெரும் சுழற்காற்றுகளின்போதும் பாதுகாப்பு வழங்கும் தன்மைக்காக புகழ்பெற்றது. குடியேற்றக் காலத்தில் ஹோரஷியோ நெல்சன் நினைவாக பிரித்தானியரால் உருவாக்கப்பட்ட "நெல்சன் துறைமுகத்தை" சீரமைத்து இத்துறைமுகம் உருவாகியுள்ளது. இன்று இத்துறைமுகமும் அடுத்துள்ள பால்மவுத் சிற்றூரும் பன்னாட்டளவில் பாய்மரப் படகோட்டத்திற்காகவும் படகுப் போட்டிகளுக்காகவும் புகழ்பெற்றுள்ளது. ஏப்ரல் இறுதி/ மே மாத துவக்கத்தில் *அண்டிக்குவா பாய்ப்படகு வாரம்* கொண்டாடப்படுகின்றது; அப்போது உலகத்தர படகுப்போட்டி இங்கு நடத்தப்படுகின்றது.  

## மேற்சான்றுகள்

## வெளியிணைப்புகள்

- 
- Government of Antigua and Barbuda
- Map of Antigua
- Antigua Barbuda Department of Tourism
-
# காடையாம்பட்டி ஊராட்சி ஒன்றியம்



**காடையாம்பட்டி ஊராட்சி ஒன்றியம்** இந்தியாவின் தமிழ்நாடு மாநிலத்தில் உள்ள சேலம் மாவட்டத்தின் 20 ஊராட்சி ஒன்றியங்களில் ஒன்றாகும்.  

## மக்கள் வகைப்பாடு
2011ஆம் ஆண்டு மக்கள்தொகை கணக்கெடுப்பின் படி, காடையம்பட்டி ஊராட்சி ஒன்றியத்தின் மொத்த மக்கள் தொகை 1,25,478 ஆகும். அதில் பட்டியல் சாதி மக்களின் தொகை 24,550 ஆக உள்ளது. பட்டியல் பழங்குடி மக்களின் தொகை 4,854 ஆக உள்ளது.  

## ஊராட்சி மன்றங்கள்
காடையாம்பட்டி ஊராட்சி ஒன்றியம் 17 ஊராட்சி மன்றங்களை உள்ளடக்கியதாகும்.  

<div>  
1. வேப்பிலை
1. உம்பளிக்கம்பட்டி
1. செம்மாண்டப்பட்டி
1. பூசாரிப்பட்டி
1. பண்ணப்பட்டி
1. நடுப்பட்டி
1. மூக்கனூர்
1. கூக்குட்டப்பட்டி
1. கொங்குபட்டி
1. காருவள்ளி
1. கஞ்சநாய்க்கன்பட்டி
1. கணவாய்புதூர்
1. குண்டுக்கல்
1. தாராபுரம்
1. தீவட்டிப்பட்டி
1. டேனிஷ்பேட்டை
1. பொம்மியம்பட்டி</div>

## இதனையும் காண்க
- தமிழக ஊராட்சி ஒன்றியங்களின் பட்டியல்
# பர்புடா



**பர்புடா** (*Barbuda*) கிழக்கு கரிபியன் பகுதியில் அமைந்துள்ள ஓர் தீவாகும். அன்டிகுவா பர்புடா நாட்டின் அங்கமாகும். அண்டிக்குவாவிற்கு வடக்கே, வளிமறைவுத் தீவுகளின் மத்தியில் பர்புடா அமைந்துள்ளது. இதன் தெற்கே மொன்செராட், குவாதலூப்பே தீவுகளும் வடக்கு மற்றும் மேற்கில் நெவிசு, செயிண்ட் கிட்சு, சென். பார்ட்சு, செயிண்ட் மார்ட்டின் தீவுகளும் உள்ளன. இங்குள்ள மக்கள் தொகை 1,638 ஆகும்; இவர்களில் பெரும்பாலோர் கொட்ரிங்டன் ஊரில் வசிக்கின்றனர்.
# உயிர்த்தோற்றவியல்

கள் கேலெசியர் தேசிய பூங்கா அ.ஐ.நா. 2002 இல் வில்லியம் சுகால்ஃப் நேச்சர் இதழ் வெளியிட்ட ஆயிவறிக்கையின் படி இதன் இவை சுமார் 3.5 பில்லியன் ஆண்டுகளுக்கு முன்னர் உருவானவை. இவை உண்மையெனில் இவைதான் அறிய பட்டவற்றில் முதலில் உருவான உயிருக்கான ஆதாரம்.]]  
**உயிர்த்தோற்றவியல்** அல்லது **உயிர்களின் தோற்றம்** (*abiogenesis*) என்பது வாழ்வற்ற பொருளிடமிருந்து எவ்வாறு முதன்முதலாக உயிர் வடிவங்கள் தோன்றின என்பதைக் குறித்தான கல்வி ஆகும். இதனை வேதியியல் பரிணாமமாகச் சிலரும் துவக்கக் கால உயிரியல் பரிணாமமாகச் சிலரும் கருதுவர். உயிர்களின் தோற்றம் குறித்த கல்வி வேதியியல், மூலக்கூற்று உயிரியல், உயிரணு உயிரியல், புவி அறிவியல் மற்றும் வானியல் ஆகிய பல அறிவியல் துறைகளை உள்ளடக்கியது. புவி சுமார் 4.54 பில்லியன் ஆண்டுகளுக்கு முன்னர் தோன்றியது. புவியில் உயிர்களின் தோற்றம் சுமார் 3.5 பில்லியன் ஆண்டுகளுக்கிடையே தோன்றியிருக்கலாம் என கருதப்படுகின்றது.  

ழான்-பாப்டிஸ்ட் டெ லாமார்க் மற்றும் சார்லஸ் டார்வின் போன்றோர் தாவரங்களும் விலங்குகளும் நாளடைவில் மாற்றமடைகின்றன எனக் கண்டறிந்தனர். இதனை விளக்க லாமார்க் விவரித்தக் கொள்கை லாமார்க்கிசம் எனப்படுகிறது; டார்வினின் கொள்கை படிவளர்ச்சிக் கொள்கை எனப்படுகிறது.  

2002 ஆண்டு முதல் நடத்தப்பட்ட அறிவியல் ஆய்வொன்றில் 3.45 பில்லியன் தொன்மை வாய்ந்த சுண்ணாம்புப்பாறை அடுக்குகளில் (Stromatolite) நீலப்பச்சைப்பாசி பாக்டீரியாவின் தொல்லுயிர் எச்சங்கள் கண்டறியப்பட்டுள்ளன. நீலப்பச்சைப்பாசிகளே புவியில் மிகவும் தொன்மைவாய்ந்த உயிராக பரவலாக நம்பப்படுகிறது. இவற்றின் பதிப்புகளிலிருந்து உயிர்த்தோற்றத்தின் துவக்கம் புவிப்பரப்பில் நீராவி முதலில் குளிர்ந்து தண்ணீராக நிலைபெற்ற 4.4 பில்லியன் ஆண்டுகளுக்கும் 3.5 பில்லியன் ஆண்டுகளுக்கும் இடைப்பட்டதாக மதிப்பிடப்படுகிறது  

2.5 மில்லியன் ஆண்டுகளுக்கு முன்பு நிலைபெற்ற கரிமம், இரும்பு மற்றும் கந்தகத்தின் ஓரிடத்தான்களின் விகிதத்திலிருந்து கனிமங்கள் மற்றும் படிவுப்பாறைகளின் உயிரியல் துவக்கத்தையும் மூலக்கூற்று உயிரிக் குறியீடுகள் மூலம் ஒளிச்சேர்க்கையையும் அறிகிறோம்.  

உயிர்த் தோற்றத்தைக் குறித்து பல கருத்தாக்கங்கள் நிலவியபோதும் இரு கொள்கைகள் மிகக் குறிப்பிடத்தகவையாக உள்ளன:  
- இரும்பு-கந்தகம் உலகக்கொள்கை அல்லது *முதலில் வளர்சிதை மாற்றம்*
- ரைபோ கரு அமிலம் உலகக் கொள்கை அல்லது *முதலில் மரபியல்*
# தூள் பறக்குது


**தூள் பறக்குது** என்பது 1993ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ரகுவரன், ரம்யா கிருஷ்ணன், மலேசியா வாசுதேவன், ரவி ராகவேந்திரா ஆகியோர் முக்கிய வேடங்களில் நடித்த இத்திரைப்படத்தை எல். இராஜா இயக்கியிருந்தார். இத்திரைப்படத்திற்கு எம். எஸ். விசுவநாதன் இசையமைத்திருந்தார்.  

## கதைச்சுருக்கம்
மென்மையான குணம் கொண்ட ரகுவரனை, ரம்யா கிருஷ்ணன் காதலிக்கிறார். ரகுவரன் குடும்பத்தினர், மலேசியா வாசுதேவனால் கொல்லப்படவே, ரகுவரன் மலேசியா வாசுதேவனை பழிதீர்க்க முயற்சி செய்யும் போது அதனைத் தடுக்கிறார் காவல்துறை அதிகாரி ரவி ராகவேந்திரா. இதையும் மீறி மலேசியா வாசுதேவனை எப்படி பழிதீர்த்தார் என்பதே இப்படத்தின் இறுதிக் காட்சியாகும்.  

## நடிகர்கள்
- ரகுவரன்
- ரம்யா கிருஷ்ணன்
- ரவி ராகவேந்திரா
- மலேசியா வாசுதேவன்
- எஸ். எஸ். சந்திரன்
- சிந்துஜா
# ஆடுதின்னாப்பாலை



**ஆடுதின்னாப்பாலை** அல்லது **ஆடுதீண்டாப்பாலை** (*Aristolochia tagala*, *Indian birthwort*; "இடச்சுக்காரர் குழாய்" எனவும் அழைக்கப்படும்.) என்பது ஒரு மூலிகைத் தாவரமாகும். ஆடு தின்னாத அளவுக்குக் கசப்புத்தன்மை உடையதால் ஆடுதின்னாப்பாலை, ஆடுதீண்டாப்பாலை என்னும் பெயர்கள் வழங்கலாயின. **வாரம்** எனும் பெயரும் இதற்குள்ளது. எட்டித் தழையையும் மேயும் வெள்ளாடுகூட கறித்துப் பார்த்துவிட்டுத் தின்னாமல் ஒதுக்கி வாரம் செய்வதால் இந்தச் செடிக்கு வாரம் என்னும் பெயர் வழங்கலாயிற்று.  

## பரம்பல்
இது பரவலாகக் காணப்படுகிறது. இதன் பரம்பல் இமயமலை முதல் இலங்கை வரை தென்கிழக்காசியா (மியன்மர், இந்தோனேசியா, இந்தோசீனா, தாய்லாந்து உட்பட) சீனா, ஓசியானியா (மேலேசியா, சொலமன் தீவுகள், அவுத்திரேலியாவின் குயின்ஸ்லாந்து வரை) ஆகிய இடங்களில் காணப்படுகிறது
# வாரம்

**வாரம்** என்பது பின்வரும் ஒன்றாக இருக்கலாம்:  

- கிழமை, 7 நாள் கொண்ட தொகுதி.
- ஆவாரம்பூ ஆனிரைகள் விரும்பி உண்ணாமல் மேலோட்டமாக ஒதுக்கும் பூ
- ஆடுதின்னாப்பாலை என்னும் ஒரு மூலிகைத் தாவரம்.

;சங்ககால நூல்களில் வாரம்  
- பகுப்பில் ஒரு தொகுப்பு
வாரம் என்னும் சொல் ஒரு தொகுப்புப் பகுதியை உணர்த்தும். இதனைத் தொல்காப்பியம் ‘உறழ்ச்சி வாரம்’ எனக் குறிப்பிடுகிறது. இரண்டு தமிழ்ச்சொற்கள் ஒன்று சேரும் புணர்ச்சியில் அந்தச் சொற்கள் திரிந்தும் திரியாமலும் வரும் புணர்ச்சிப் பாங்கை ‘உறழ்ச்சி’ என்பர்.  
- கலிப்பா உறுப்பு
வாரம் என்பது கலிப்பாவில் தொகுத்துக் கூறும் முடிவுரைப் பாவுருப்பு. வண்ணகக் கலிப்பாவில் தரவு, தாழிசை, எண், வாரம் என்னும் உறுப்புகள் இருக்கும். இந்த வாரத்தைப் யாப்பருங்கலம் முதலான நூல்கள் சுரிதகம் எனக் குறிப்பிடுகின்றன.  
- ஒருதலைப் பேச்சு
வாரம் என்பது ஒருதலைப் பேச்சு. அவையில் நண்பரோடு சேர்ந்து அவர் பக்கமாக, ஒருதலையாகப் பேசக்கூடாது.  
- கைமுத்திரை
வாரம் என்பது நாட்டியம் ஆடுபவல் காட்டும் கைமுத்திரைகளில் ஒன்று.  
- பின்பாட்டு
வாரம் என்பது பின்பாட்டு. தோரிய மடந்தை வாரம் பாடல்  
வாரம் என்னும் சொல் இக்காலத்தில் பங்குபோட்டுக்கொள்ளுதலை உணர்த்தும். உழவர்கள் நிலத்தில் விளையும் கண்டுமுதலை நில-உடைமையாளர்க்குப் பாதி, உழுது பயிரிடுவோருக்குப் பாதி எனப் பங்கு போட்டுக்கொள்ளுதலை வாரம் என்பர்.  

## அடிக்குறிப்பு
# கிழமை

**கிழமை** (அல்லது **வாரம்**) என்பது ஏழு நாட்களைக் கொண்ட ஒரு கால அளவு. கிழமை என்றால் உரிமை என்று பொருள். இந்த ஏழு நாட்களும் வானில் தென்படும் ஞாயிறு, திங்கள், செவ்வாய், புதன், வியாழன், வெள்ளி, சனி ஆகிய ஏழு ஒளிதரும் பொருட்களுக்குரிய (கிழமை உடைய) நாட்களாகப் பன்னெடுங்காலமாக அறியப்படுகின்றன. இந்த ஏழு பெயர்களும் சுழற்சி முறையில் மீண்டும் மீண்டும் வருகின்றன. ஞாயிறு என்பது சூரியனின் பெயர்களில் ஒன்று . இஃது ஒரு நாள்மீன். எனவே ஞாயிற்றுக் கிழமை கதிரவனுக்கு உரிய நாளாகக் கொள்ளப்படுகின்றது. திங்கள் என்பது நிலாவின் பெயர்களில் ஒன்று. திங்கட்கிழமை நிலாவுக்கு உரிய நாள். இப்படியாக மற்ற நாள்கள் செவ்வாய், புதன், வியாழன், வெள்ளி, சனி என்னும் ஐந்தும் கதிரவனைச் சுற்றி வரும் கோள்மீன்களுக்கு உரிய நாளாக அமைந்துள்ளன.  

மேற்கத்திய காலக் கணிப்பு முறைகளிலும், இந்திய முறைகளிலும் கிழமை என்னும் இந்தக் கால அலகு இடம் பெற்றுள்ளது. பொதுவாக பிற மொழிகளிலும் கிழமையில் அடங்கும் நாட்களின் பெயர்கள் சூரியன், சந்திரன், ஐந்து கோள்கள் என்பவற்றின் பெயர்களைத் தாங்கியுள்ளன.  

## தமிழ்க் கிழமைகள்
தமிழில் நாட்களின் பெயர்களும் அவை குறிக்கும் கோள்களின் பெயர்களும் கீழேயுள்ள அட்டவணையில் தரப்பட்டுள்ளன.  

1. ஞாயிற்றுக் கிழமை : சூரியன் (தமிழில் ஞாயிறு)
1. திங்கட் கிழமை : சந்திரன் (தமிழில் திங்கள்)
1. செவ்வாய்க் கிழமை : செவ்வாய்
1. புதன் கிழமை : புதன்
1. வியாழக் கிழமை : வியாழன்
1. வெள்ளிக்கிழமை : வெள்ளி
1. சனிக் கிழமை : சனி

மேற்படி கிழமை (வார) நாள்களின் பெயர்கள் பரவலாகப் புழங்கிவரும் தற்காலத்திலும் சமயம் சார்பான அல்லது மரபுவழித் தேவைகளுக்கான இந்திய முறைகளில் மேற்படி பெயர்களோடு அங்காரகன்(செவ்வாய்), குரு (வியாழன்), மந்தன் (சனி), சோம வாரம் (திங்கட்கிழமை) போன்ற பலசொற்கள் கோள்களுக்கும் நாட்களுக்கும் ஆளப்படுவதும் உண்டு.
# கும்



**குவோம்** (**Qom**, , **Ghom** எனவும் உச்சரிக்கப்படும்;) என்பது ஈரானின் 8வது மிகப்பெரிய நகரம் ஆகும். இது தேகுராணிற்கு தென்மேற்காக அமைந்துள்ளது. இது குவோம் மாகாணத்தின் தலைநகரமும் ஆகும். 2011இன் மதிப்பீட்டின் அடிப்படையில் குவோம் நகரத்தின் மக்கள் தொகை 1,074,036 (241,827 குடும்பங்களில்) ஆகும்., இதில் 545,704பேர் ஆண்களும் 528,332 பேர் பெண்களும் ஆவர்.
# நவலடிப்பட்டி



**நவலடிப்பட்டி** என்பது இந்திய மாநிலமான தமிழ்நாட்டின் நாமக்கல் மாவட்டத்தில் உள்ள ஒரு கிராமம் ஆகும். இவ்வூரானது, கொல்லிமலையின் அடிவாரத்தில் அமைந்துள்ளது.  

## எல்லைகள்
- வடக்கே கொல்லிமலை,
- தெற்கே பவித்திரம்,
- கிழக்கே அம்பாயிபாளையம்.

## முக்கிய சாலைகள்
நாமக்கல் - துறையூர் முக்கிய சாலை பவித்திரம் வழியாக செல்கிறது.  

## தொழில்
இங்குள்ள மக்கள் பெரும்பான்மையோர் வேளாண்மைத் தொழிலை செய்கின்றனர்.ஆண்கள் சுமை உந்து மற்றும் பேருந்து ஓட்டுனர்களாக உள்ளனர்.  

## வங்கிகள்
நவலடிப்பட்டியில் இருந்து 2 கல் தொலைவில் உள்ள ஊரான பவித்திரத்தில், தமிழ்நாடு மெர்கன்டைல் வங்கியின் கிளை உள்ளது.  

## மதம்
அனைவரும் இந்து மதத்தை பின்பற்றுபவர்களாக உள்ளனர்.  

## அருகிலுள்ள முக்கியமான சுற்றுலா தலங்கள்
- ஊரில் உள்ள மாரியம்மன் கோயில், அங்கண்ணன் என்கிற கருப்பசாமி கோவில்,
- கன்னிமார் கோவில்,
- புளியஞ்சோலை,
- தலைமலை,
- தா.பேட்டையில் உள்ள சிவன் கோவில்,
- பவித்திரத்தில் உள்ள அம்பாயி கோவில்,
- சமயபுரம்.
# அமைந்தகரை வட்டம்

16 வருவாய் வட்டங்கள்]]  
**அமைந்தகரை வட்டம்** இந்தியாவின் தமிழ்நாட்டின் சென்னை மாவட்டத்தில் உள்ள 16 வட்டங்களில் ஒன்றாகும். இவ்வட்டம் 2013 திசம்பர் மாதத்தில், *பெரம்பூர்-புரசைவாக்கம்* மற்றும் *எழும்பூர்-நுங்கம்பாக்கம்* வட்டங்களைப் பிரித்து உருவாக்கப்பட்டது.  

இவ்வட்டம் அமைந்தகரை, அண்ணா நகர், அரும்பாக்கம், கோயம்பேடு, திருமங்கலம், வாடா அகரம், வில்லிவாக்கம் ஆகிய பகுதிகளை உள்ளடக்கியுள்ளது.  

தண்டையார் வருவாய் கோட்டத்தில் அமைந்த ஐந்து வட்டங்களில் ஒன்றான இவ்வட்டம் 4 உள்வட்டங்களும், 11 வருவாய் கிராமங்களும் கொண்டது.
# அயனாவரம் வட்டம்

16 வருவாய் வட்டங்கள்]]  

**அயனாவரம் வட்டம்** என்பது இந்தியாவின் தமிழ்நாட்டின் சென்னை மாவட்டத்தின் 16 வட்டங்களில் ஒன்றாகும். இது திசம்பர் 2013இல் *பெரம்பூர்-புரசைவாக்கம்* வட்டத்தைப் பிரித்து உருவாக்கப்பட்டது.  

தண்டையார்பேட்டை வருவாய் கோட்டத்தில் அமைந்த இவ்வட்டமானது, அயனாவரம், கொளத்தூர், பெரவள்ளூர் ஆகிய பகுதிகளை உள்ளடக்கியுள்ளது. இவ்வட்டத்தின் வட்டாட்சியர் அலுவலகம் அயனாவரத்தில் இயங்குகிறது.  

இந்த வட்டம் 4 உள்வட்டங்களும், 8 வருவாய் கிராமங்களும் கொண்டது.
# பீப்புப் பாடல்



***என்ன ***க்கு இலவ்வு பண்ணுறோம்*** எனத் தொடங்கும் ***பீப்புப் பாடல்*** அல்லது ***பீப் பாடல்*** (*Beep song*) என்பது 2015இல் இணையத்தில் கசிந்து, சச்சரவை ஏற்படுத்திய, அலுவன்முறையாக வெளியிடப்படாத ஒரு தமிழ்ப் பாடல் ஆகும். சிலம்பரசன் இப்பாடலை எழுதிப் பாடியுள்ளார். தனிப்பட்ட முறையில் சிலம்பரசனால் பாடப்பட்ட இப்பாடல், நிறைவுறாத நிலையிலே திருடப்பட்டு, இயூட்டியூபில் வெளியிடப்பட்டது. ஆயினும், இதனை அனிருது இரவிச்சந்திரனும் சிலம்பரசனும் மறுத்துள்ளனர். இதனையடுத்து, சிலம்பரசன், அனிருது இரவிச்சந்திரன் ஆகியோர் மீது வழக்குப் பதிவு செய்யுமாறு சனநாயக மாதர் சங்கத்தினர் கோவைக் காவல் துறையில் முறைப்பாடு அளித்தனர். இப்பாடலில், பீப்பு ஒலி கொண்டு மறைக்கப்பட்ட சொற்களைப் புரிந்துகொள்ளக்கூடியதாக இருப்பதாகவும் குற்றஞ்சாட்டப்பட்டது.  

### மாற்றுக்கருத்துகள்

அலுவன்முறையாக வெளியிடப்படாத இப்பாடலைக் கேட்டுவிட்டு, சிலம்பரசனையும் அனிருது இரவிச்சந்திரனையும் திட்டுவதற்கு உரிமையில்லை எனத் திரைப்படத் திறனாய்வாளரான பிரசாந்து கருத்துத் தெரிவித்துள்ளார். இப்பாடலில் நல்ல கருத்துகளும் கூறப்பட்டிருப்பதாகத் தி. இராசேந்தர் தெரிவித்துள்ளார். மேலும், சிலம்பரசனுக்கு ஆதரவு தெரிவிக்கும் வகையில் அவருடைய சுவடர்கள் நால்வர் தற்கொலை முயற்சியில் ஈடுபட்டனர்.  

2016 புத்தாண்டுக் கொண்டாட்டத்தின்போது, சென்னையிலுள்ள ஒரு விருந்து மண்டபத்தில் பீப்புப் பாடல் ஒலிக்கவிடப்பட, அதற்கு இளைஞர்கள் நடனமாடினர்.  

## வழக்கு

சிலம்பரசன், அனிருது இரவிச்சந்திரன் ஆகிய இருவர் மீதும் கோவைக் காவல் துறையினரும் சென்னைக் காவல் துறையினரும் தனித்தனியாக வழக்குத் தொடர்ந்துள்ளனர். இப்பாடலைக் குமுக வலைத்தளங்களிலிருந்து அகற்றுமாறு சென்னை உயர் நீதிமன்றம் உத்தரவு பிறப்பித்துள்ளது. இப்பாடலில் பயன்படுத்தப்பட்டுள்ள கெட்ட சொற்கள் பீப்பு ஒலியால் மறைக்கப்பட்டுள்ளதால், பாடலை அகற்றவேண்டிய தேவை இல்லையென இயூட்டியூபு மறுத்துள்ளது.
# பொற்றாமரை வாழை


**பொற்றாமரை வாழை** (*Ensete lasiocarpum*), **சீனக் குள்ள வாழை** அல்லது **சீன மஞ்சள் வாழை** என்பது வாழை இனத் தாவரமாகும். இது வாழைக் குடும்பத்தைச் சேர்ந்ததும் வாழைகளுக்கு நெருங்கிய தொடர்புள்ள தாவரமாகும். இத்தாவரம் சீனாவின் யுன்னான் பகுதியைத் தாயகமாகக் கொண்டது. அங்கு இவை 2500&nbsp;மீ உயரமான மலைகளில் உயரமாக வளர்கின்றன.  

நீட்டிக் கொண்டிருக்கும் மஞ்சள் பூவினால் அறியப்படும் இது, அறுவடையின் இரண்டாம் ஆண்டில் பூவினைக் கொண்டிருக்கும். இப்பூக்கள் சில மாதங்களுக்கு இருக்கும். இது திறக்கப்பட சற்று முன்னர் தாமரையை ஒத்த தோற்றத்தைக் கொண்டிருக்கும். இதனால் இதற்கு தாமரையின் பெயர் வழங்கலாயிற்று. இது உண்ணத்தகு பழங்களைத் தருவதில்லை.
# தெலியாமுரா



**தெலியாமுரா**, இந்திய மாநிலமான திரிபுராவின் கோவாய் மாவட்டத்தில் உள்ளது. இது அகர்த்தலாவில் இருந்து 45 கி.மீ தொலைவிலும், கோவாயில் இருந்து 35 கி.மீ தொலைவிலும், ஆம்பாசாவில் இது 42 கி.மீ தொலைவிலும் அமைந்துள்ளது.  

## அரசியல்
இது தெலியமுரா சட்டமன்றத் தொகுதிக்கும், கிழக்கு திரிபுரா மக்களவைத் தொகுதிக்கும் உட்பட்டது.  

## போக்குவரத்து
- தொடருந்து:
இங்கு தொடருந்து நிலையம் உள்ளது.  

- சாலைவழி:
தேசிய நெடுஞ்சாலையின் வழியாக அசாம் மாநிலத்தை அடைந்து அங்கிருந்து இந்தியாவின் மற்ற இடங்களை சாலைவழியாக சென்றடையலாம். கோவாய்க்கும், அமர்பூருக்கும் சாலை வழியாக சென்றடையலாம்.
# காந்தள் (பேரினம்)



**காந்தள்** (தாவர வகைப்பாடு : *Gloriosa*) என்பது ஒரு கோல்ச்சிசாசியியே (*Colchicaceae*) எனும் தாவர குடும்பத்தைச் சார்ந்த, 12 இனங்களையுடைய பேரினம் ஆகும். இவை வெப்ப மண்டல தென் ஆப்பிரிக்கா முதல் ஆசியா வரையிலும், இயற்கையாக ஆத்திரேலியாவிலும், பசிபிக்கில் பரவலாக பயிரிடப்பட்டும் காணப்படுகிறது. இது ஒற்றை விதையிலைத் தாவர வகையினைத் சேர்ந்ததாகும்.
# தர்மநகர்



**தர்மநகர்**, இந்திய மாநிலமான திரிபுராவின் வடக்கு திரிப்புரா மாவட்டத்தில் அமைந்துள்ளது. இந்த நகரம் சராசரியாக எட்டு சதுர கி.மீ பரப்பளவில் அமைந்துள்ளது.  

## தட்பவெப்ப நிலை

## போக்குவரத்து

இங்கிருந்து குவகாத்திக்கும், அகர்த்தலாவுக்கும் தொடருந்துகள் இயக்கப்படுகின்றன.  

இங்கிருந்து சில்லாங், குவகாத்தி ஆகிய இடங்களுக்கு பேருந்துகள் இயக்கப்படுகின்றன.  

## அருகிலுள்ள நகரங்கள்
- உனகோடி
- கைலாஷாகர்
- குமார்கட்
- அகர்தலா
- கோவாய்
- உதயப்பூர்
- கமல்பூர்
- ஆம்பாசா
- சில்சார்
- கரீம்கஞ்சு
- கொல்கத்தா
- சில்லாங்

## அரசியல்
இந்த நகரம் கிழக்கு திரிபுரா மக்களவைத் தொகுதிக்கும், தர்மநகர் சட்டமன்றத் தொகுதிக்கும் உட்பட்டது.
# கோமதி மாவட்டம்



**கோமதி மாவட்டம்**, வடகிழக்கு இந்திய மாநிலமான திரிபுராவின் 8 மாவட்டங்களில் ஒன்றாகும். இம்மாவட்டம் தெற்கு திரிப்புரா மாவட்டத்திலிருந்து பிரித்தெடுக்கப்பட்டு, 2012-இல் புதிதாக உருவாக்கப்பட்டது.  
## மாவட்ட நிர்வாகம்
இம்மாவட்டம் உதய்ப்பூர், அமர்பூர், கர்பூர்க் என 3 வருவாய் வட்டங்களையும், 8 ஊராட்சி ஒன்றியங்களையும், 75 கிராம ஊராட்சிகளையும், 173 கிராமங்களையும் உள்ளடக்கியது.  

## அரசியல்
1522.8 சதுர கிலோ மீட்டர் பரப்பளவு கொண்ட இந்த மாவட்டம் கிழக்கு திரிபுரா மக்களவைத் தொகுதிக்கு உட்பட்டது.
# அலகாபாத் கோட்டை



**அலகாபாத் கோட்டை** *(ஆங்கிலம்; Allahabad Fort இந்தி: इलाहाबाद क़िला, உருது: الہ آباد قلعہ* ) என்பது இந்தியாவின் உத்தரப்பிரதேச மாநிலத்திலுள்ள அலகாபாத் நகரில் கட்டப்பட்டுள்ள ஒரு கோட்டையகும். 1583 ஆம் ஆண்டு மொகலாயப் பேரரசர் அக்பரால் இக்கோட்டை கட்டப்பட்டுள்ளது. யமுனா நதி கங்கையுடன் கலக்கும் சங்கமத்திற்கு அருகில் யமுனா ஆற்றின் கரையில் இக்கோட்டை அமைந்துள்ளது. முக்கியத்துவம் வாய்ந்த தேசிய நினைவுச்சின்னமாக இக்கோட்டையை இந்திய தொல்லியல் ஆய்வகம் அங்கீகரித்துள்ளது.  

மொகலாயப் பேரரசர் அக்பர் 1580 களில் அலகாபாத் கோட்டையை கட்டினார் என்பதை அபுல் ஃபசல் தன்னுடைய அக்பர்நாமா என்ற நூலில் இவ்வாறு குறிப்பிடுகிறார்.:  

அக்பர் இக்கோட்டைக்கு இலகாபாசு (கடவுளால் ஆசிர்வதிக்கப்பட்டது) என்று பெயரிட்டார். இது பின்னர் அலகாபாத என்றானது  

அக்பருடைய கோட்டையானது பிரபலமான அட்சயவத் மரத்தை (அழிவில்லாத ஆலமரம்) உள்ளாடக்கி கட்டப்பட்டது. இம்மரம் கோட்டையின் தெற்கு சுவரருகில் மரங்களுடன் மரமாக இருக்கிறது. கோட்டைக்கு வெளியில் இருந்துதான் இதைக் காணமுடியும். பொதுமக்கள் கோட்டைக்குள் வந்து இதைப்பார்க்க அனுமதிக்கப்படுவதில்லை. இப்புனித மரத்தில் தற்கொலை செய்து கொண்டால் முக்தி அடையலாம் என்று மக்கள் நம்பினர். மக்களை காப்பாற்றுவதற்காகவும் ஒருவேளை அக்பர் இவ்வாறு மரத்தை உள்ளடக்கி கோட்டையைக் கட்டியிருக்கலாம் என்றும் கருதப்படுகிறது.  

அக்பர் அவருடைய முற்பிறவியில் முகுந்த பிரமச்சாரி என்ற ஓர் இந்துவாக இருந்தார் என்று உள்நாட்டு நாட்டுப்புறக் கதையில் கூறப்படுகிறது. முற்பிறவியில் அவர் ஒரு முறை பால் அருந்திய பொழுது தெரியாமல் புனித விலங்கான பசுவின் முடியையும் சேர்ந்து அருந்தியதற்காக தன்னுயிரை மாய்த்துக் கொண்டராம். அதற்காகத்தான் இப்பிறவியில் ஓர் இந்து அல்லாத மிலேச்சனாக ( இந்துமதம் சாராதவன்) படைக்கப்பட்டார் என்றும் அதற்குப் பரிகாரமாகவே அக்பர் இக்கோட்டையைக் கட்டினார் என்று அப்புராணக்கதையில் சொல்லப்பட்டு வருகிறது.  

தற்சமயம் இக்கோட்டை இராணுவம் பயன்படுத்தி வருகிறது. மிகச்சிறிய பகுதி மட்டுமே பார்வையாளர்களுக்காக அனுமதிக்கப்படுகிறது. வெளிப்புற சுவர் நீர் மட்டத்தை விட உயரமாக இருக்குமாறு கட்டப்பட்டுள்ளது. கோட்டைக்குள் செனானா எனப்படும் மரியம் உசு சமானி அரசியின் அந்தப்புறம், கி.பி மூன்றாம் நூற்றாண்டைச் சார்ந்த அசோகரின் தூண் போன்றவை இடம்பெற்றுள்ளன. சரசுவதி ஆறு புனித நதிகளுடன் கலக்குமிடம் மற்றும் பாடல்புரி கோயில் முதலியனவும் கோட்டைக்குள் இருப்பதாக கூறப்படுகிறது.  

அலகாபாத் தொடர் வண்டி நிலையத்தில் இருந்து கோட்டைக்குள் ஒரு தொடர் வண்டிப் பாதை வருகிறது. இப்பாதை போர் காலங்களில் பயன்படுத்திக் கொள்வதற்காக கிழக்கிந்திய நிறுவனம் அமைத்தது ஆகும்.
# குருந்து



**குருந்து** (தாவர வகைப்பாடு : *Atlantia monophylla Linn*) இது **குருந்தம்**, **காட்டு கொளுஞ்சி**, **காட்டு எலுமிச்சை** என்றும் **காட்டு நாரங்கம்** என்றும் குறிப்பிடப்படுகிறது.) என்பது ஒருவகை மரமாகும். இதில் சிறு குருந்து பெருங்குருந்து என்னும் வகைகள் தமிழகக் காடுகளில் காணப்படுகின்றன. இது ஒரு பூக்கும் தாவர இனமாகும். கொத்தான வெண்ணிற மலர்களையும் உருண்டையான காய்களுள்ள, தண்டில் முள்ளுள்ள எலுமிச்சையைப் போன்ற இன மரமாகும். இதன் இலை, பழம் ஆகியவை மருத்துவப் பயனுடையவை. இம்மரம் திருப்பெருந்துறை என்னும் ஆவுடையார் கோயிலில் தலமரமாக உள்ளது.  

இதனைக் 'குருந்த மலார் (வலார்)' என்றும் கூறுவர். இதன் வலார்களை வெட்டிவந்து வரிசையாக அடுக்கிப் படல் அல்லது தட்டி கட்டிக்கொள்வர். இது குறிஞ்சி போன்றதொரு புதர்ச்செடி.  

இதன் இலைகள் பச்சையும் வெளிறிய வெள்ளையும் கலந்தது போல் காணப்படுகிறது. இந்த தாவரம் பஞ்ச கால தாவரத்தைச்சேர்ந்தது ஆகும். இதன் கனி உணவாகப் பயன்படுகிறது. இது ஒரு பூக்கும் தாவர வகையைச் சேர்ந்ததாகும்.  

ஆற்றோரங்களில் இது மரமாக வளரும். தெய்வக் கண்ணனின் சேலை விளையாட்டு இந்தக் குருந்தமரத்தில்தான் நிகழ்ந்தது.
# யகாங்கிரி மகால்

யில் உள்ள யகாங்கிரி மகால்]]  

**யகாங்கிரி மகால்** (*Jahangiri Mahal*; , ) என்பது இந்தியாவின் ஆக்ரா கோட்டைக்குள் இருக்கும் மிகவும் கவனிக்கத்தக்க ஒரு கட்டிடமாகும். அரசகுலப் பெண்களின் இருப்பிடமான செனான் எனப்படும் இம்மகால் ஒரு முதன்மை அந்தப்புரமாக விளங்கியது. இங்கு அக்பரின் இரசபுத்திர மனைவிகள் குடியிருந்தனர். இம்மகால் இந்து மதம் மற்றும் மத்திய ஆசியக் கட்டடக்கலையின் ஒரு கலவையாகும்.  

## வரலாறு

யகாங்கிரி மகால் அரண்மனை பேரரசர் அக்பரால் கட்டப்பட்டது ஆகும். அக்பரின் ஆட்சிக்காலம் பற்றி அறிய உதவும் பழமையான கட்டிடங்களில் இதுவும் ஒன்றாகும். யகாங்கிரி மகால் போன்ற ஒரு சிறந்த அரண்மனை தனது தந்தை அக்பரால் எழுப்பப்பட்டது என்றாலும் அவர் அதன் கட்டுமானம் குறித்து எந்தவிதமான உரிமையும் கோரவில்லை என்று தன்னுடைய நினைவுகளில் யகாங்கிர் தெளிவாக குறிப்பிட்டுள்ளார். Mughal empress Nur Jahan used this as her residence.  
மகாராணி நூர்சகான் இந்த அரண்மனையில் வசித்தார்.  

இந்த அரண்மனையில் அவுசி யகாங்கிரி எனப்படும் ஒரு பெரிய கற்கிண்ணம் இருந்தது. இக்கற்கிண்ணம் ஒரேயொரு கல்லில் இருந்து குடைந்து செதுக்கப்பட்ட சிறப்பைப் பெற்றதாகும். மணக்கும் பன்னீர் நிரப்பப்பட்ட கொள்கலனாக இக்கற்கிண்ணம் பயன்படுத்தப்பட்டது.
# உண்ணிச்செடி



**உண்ணிச்செடி** அல்லது **உண்ணி முள்ளு** (*Lantana camara*, **உண்ணி பெரி** (தென்னாப்பிரிக்கா), என்பது வேர்பனா பூக்கும் தாரவக் குடுப்பத்தைச் சேர்ந்த தாவரமாகும். இது அமெரிக்க வெப்ப மண்டலத்தை தாயகமாகக் கொண்டது.  

உண்ணிச்செடி அழகுக்காக தோட்டங்களில் வளர்க்கப்படுகிறது. இது மத்திய, தென் அமெரிக்க தாயக் பகுதிகளிலிருந்து சுமார் 50 நாடுகளுக்கு கொண்டு செல்லப்பட்டுள்ளது. சென்ற இடங்களில் ஊடுறுவும் இனமாகவுள்ளது.
# எசுப்பானிய கன்னித் தீவுகள்



**எசுப்பானியக் கன்னித் தீவுகள்**, முன்பு **பாசேஜ் தீவுகள்** அல்லது தற்போது பரவலாக **புவர்ட்டோ ரிக்கோவின் கன்னித் தீவுகள்** புவேர்ட்டோ ரிக்கோ பொதுநலவாயத்தின் அங்கமாக உள்ள குலெப்ரா, வீக்கெசு தீவுகளையும் அடுத்துள்ள குறுந்தீவுகளையும் உள்ளடக்கியது; இவை புவர்ட்டோ ரிக்கோ தீவின் கிழக்கில் அமைந்துள்ளன.  

புவர்ட்டோ ரிக்கோவின் சுற்றுலாக் கையேடுகள் இவற்றை *எசுப்பானியக் கன்னித் தீவுகள்* என குறிப்பிடுகின்றன; ஆனால் பெரும்பாலான நிலப்படங்களும் நிலப்படத் தொகுப்புகளும் இவற்றை கன்னித் தீவுகள் தீவுக் கூட்டத்தில் ஏற்பதில்லை. *செல்வழித் தீவுகள்* (*Passage Islands*) எனப்பட்ட இத்தீவுகள் புவர்ட்டோ ரிக்கோவின் அங்கமாக அமெரிக்கப் பகுதியாக உள்ளன. இவை 1898இல் நடந்த எசுப்பானிய அமெரிக்கப் போருக்கு முன்னதாக எசுப்பானியாவின் அங்கமாக இருந்தன. இன்றும் இத்தீவுகளில் எசுப்பானியம் முதன்மை மொழியாக விளங்குகின்றது; ஆங்கிலமும் பொதுவான மொழியாக உள்ளது.  

இத்தீவுக் குழுமத்தின் முதன்மைத் தீவுகளாக குலெப்ராவும் வீக்கெசும் உள்ளன. சுற்றிலும் பல சிறு,குறுந்தீவுகள் அமைந்துள்ளன. புவர்ட்டோரிக்கோவின் கரைக்கு அருகில் உள்ள மற்ற தீவுகளாக ஐகாகோசு தீவு, கேயோ லோபோ, கேயோ டயப்லோ, பலோமினா தீவு, பலோமினிடோ தீவு, ராமோசு தீவு, பினிரிரோ தீவு ஆகியன உள்ளன. குலெப்ரா அருகில் கேயோ டெ லூயி பெனா தீவுள்ளது.  
குலெப்ராவின் சிறிய தீவான, கேயோ நோர்ட் குலெப்ரா தேசிய வனவாழ்வு உய்வகமாக விளங்குகின்றது. வீகெசின் பெரும்பகுதி வீகெசு தேசிய வனவியல் உய்வகமாக அறிவிக்கப்பட்டுள்ளது. இது முன்னதாக அமெரிக்கக் கடற்படையின் மையமாக இருந்தது.  
## மேற்சான்றுகள்
# இடம்புரி (தாவரம்)



**இடம்புரி** (தாவர வகைப்பாட்டியல்: *Helicteres Isora*) அல்லது *இந்திய திருகு மரம்* எனப்படுவது இந்தியத் துணைக்கண்டத்திலும் தென் சீனா, மலாய், ஜாவா, சவுதி அரேபியா மற்றும் இந்தியா போன்ற நாடுகளில் காணப்படும் தாவரம் ஆகும். இத்தாவரத்தில் உள்ள சிவப்பு நிறப்பூவின் மகரந்தத்தை தேன்சிட்டு விரும்பி உண்ணும்.
# மூலக்கடை சந்திப்பு


**மூலக்கடை சந்திப்பு** *(Moolakadai Junction)* என்பது இந்திய நாட்டின் சென்னையில் உள்ள ஒரு முக்கியமான சாலை சந்திப்பு ஆகும். பிரமாண்டமான வடக்குப் பெருவழி சாலை (தேசிய நெடுஞ்சாலை 5), மாதவரம் நெடுஞ்சாலை, தண்டையார்பேட்டை நெடுஞ்சாலை, காமராசர் சாலை போன்ற சாலைகள் சந்திக்கும் மூலக்கடையில் இச்சந்திப்பு அமைந்துள்ளது.  

வடசென்னையில் அதிகமான போக்குவரத்து நெரிசல் மிக்க சாலையாக இச்சந்திப்பு விளங்குகிறது. ஏனெனில் கனரக வாகனங்கள் (பெரும்பாலும் கொள்கலன் வாகனங்கள்) இவ்வழியாகத்தான் பயணம் செய்து சென்னை துறைமுகத்தை அடைய வேண்டியிருக்கிறது.  
தென் சென்னையிலிருந்து மாதவரம், கொடுங்கையூர், மாதவரம் பால் பண்ணை, மாத்தூர் மணலி, வியாசர்பாடி, புழல், செங்குன்றம் மற்றும் காரணோடை பகுதிகளுக்கு வருபவர்களுக்கு மூலக்கடைதான் நுழைவு வாயிலாக இருக்கிறது.  

## சாலையமைப்பு வரலாறு

சனவரி மாதம் 2011 ஆம் ஆண்டில் மேம்பாலம் கட்டும் பணி துவங்கியது.  

தேர்தல், நிலம் கையகப்படுத்தல் போன்ற செயல்பாடுகளால் சாலைப்பணி முன்னேற்றத்தில் தாமதம் ஏற்பட்டது. இதனால் ஏற்பட்ட போக்குவரத்து நெருக்கடி  
மக்களிடம் கோபத்தை ஏற்படுத்தியது.  

மூன்று மாதத்திற்குள் இச்சாலையை பொதுப் பயன்பாட்டுப் போக்குவரத்திற்காக திறந்து விடவேண்டும் என 2015 ஆம் ஆண்டு மே மாதம் சென்னை உயர் நீதிமன்றம் தமிழக அரசுக்கு உத்தரவிட்டது.  

## சாலை துவக்கம்

இதன் விளைவாக, 2015 ஆம் ஆண்டு நவம்பர் மாதம் 13 இல் மூலக்கடை மேம்பாலம் பொதுமக்கள் பயன்பாட்டுக்காகத் திறக்கப்பட்டது
# ஒதியன்



**ஓதியான்** அல்லது **ஒடியர்**, **ஒதிய மரம்** உதி, ஒடை, உலவை இதன் வேறு பெயர்கள் ஆகும். (அறிவியல் பெயர்:Lannea coromandelica),(ஆங்கில பெயர்: Indian ash tree) என்பது முந்திரி வகையைச் சார்ந்த மரம் ஆகும். *இந்திய சாம்பல் மரம்* என்றும் அழைக்கப்படுகிறது. இவை பொதுவாக இந்தியாவில் மழைக்காடுகளில் அதிகமாகக் காணப்படுகிறது. இதன் வறுத்த விதை மூலிகை மருந்தாகப் பயன்படுகிறது. இந்த மரம், பயன்பாடுகள் நிறைந்த ஒரு மரம் ஆகும். இவை தீக்குச்சித் தயாரிப்புக்குப் புகழ்பெற்றவை. இதன் கட்டைகள் மரப்பெட்டிகள், வண்டிச்சக்கரங்கள், ஏர்கள், உலக்கைகள், தூரிகை கட்டைகள், சிலேட் சட்டங்கள், கரிக்கோல்கள், பல் குத்திகள், விறகு, காகிதக்கூழ் போன்றவற்றில் பயன்படுத்தப்படுகின்றன. இம்மரத்தின் மரப்பட்டைகள் சாயமேற்ற பயன்படுகின்றன.  

இந்த மரத்தில் வடியும் கோந்து மிக முக்கியமான பொருளாகும். இது ஜிங்கான் கோந்து என்று அழைக்கப்படுகிறது. இது காலிகோ அச்சு, தாள் மற்றும் துணி பாவுப்பசையீடு, வார்னிஷ்கள், மை, சுவர்பூச்சுகள் போன்ற பலவற்றிற்கு பயன்படுத்தப்படுகிறது. இந்த மரத்தின் மிகவும் முதன்மையான இன்னொரு பயனாக இதன் இலைகள் மிகச் சிறந்த, செலவில்லாத ஊட்டச்சத்துமிக்க கால்நடைத் தீவனமாக பயன்படுகிறது.
# Module:Infobox road junction

local p = {}  

function p.map  
local pframe = :getParent  
local config = .args -- the arguments passed BY the template, in the wikitext of the template itself  
local args = pframe.args -- the arguments passed TO the template, in the wikitext that transcludes the template  

local map = args.map or ''  
if map == '' then  
local entity = mw.wikibase.getEntity or {}  
local claims = entity.claims or {}  
local mapProp = claims.p15  
if not mapProp then  
return ""  
end  
map = mapProp[0].mainsnak.datavalue.value  
end  
local alt = args.map_alt or ''  
return ""  
end  

return p
# 1672



**1672** (MDCLXXII) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான நெட்டாண்டு ஆகும்.  

## நிகழ்வுகள்
- மார்ச் 15 - இங்கிலாந்தின் இரண்டாம் சார்லசு அரசுப் பிரகடனம் மூலம் கத்தோலிக்கர்களுக்கும், புரட்டத்தாந்து எதிர்ப்பாளர்களுக்கும் சமயச் சுதந்திரம் வழங்கினார். ஆனாலும் இங்கிலாந்து நாடாளுமன்றத்தின் எதிர்ப்பால் இப்பிரகடனம் அடுத்த ஆண்டில் திரும்பப் பெறப்பட்டது.
- மார்ச் 17 - இங்கிலாந்து டச்சுக் குடியரசு மீது போரை அறிவித்தது.
- ஏப்ரல் 8 - பிரான்சு டச்சுக் குடியரசு மீது போரை அறிவித்தது. ஏப்ரல் 29 இல் தாக்குதலை ஆரம்பித்தது.
- மே 1 - திருத்தந்தை 10ம் கிளமென்ட், திருத்தந்தை ஐந்தாம் பயசுக்கு அருளாளர் பட்டம் வழங்கினார்.
- சூன் 12 - பதினான்காம் லூயி தலைமையில் பிரெஞ்சுப் படைகள் ரைன் ஆற்றைக்க் கடந்து நெதர்லாந்துக்குள் புகுந்தனர். ஊட்டிரெக்ட் நகரை பிரெஞ்சுப் படையினர் கைப்பற்றினர்.
- அக்டோபர் 18 - உதுமானியப் பேரரசுக்கும், போலந்து-லித்துவேனியாவுக்கும் இடையில் அமைதி உடன்பாடு எட்டப்பட்டது.
- இலங்கையில் திருகோணமலைக் கோட்டையை பிரெஞ்சுப் படையினர் கைப்பற்றினர்.

## பிறப்புகள்
- பெப்ரவரி 13 - எடியென்னே பிரான்கோயிஸ் ஜெப்ராய், பிரெஞ்சு வேதியியலாளர் (இ. 1731)
- சூன் 9 - ரஷ்யாவின் முதலாம் பீட்டர் (இ. 1725)

## இறப்புகள்
- ஏப்ரல் 2 - பேத்ரோ கலூங்சோத், பிலிப்பீனியப் புனிதர் (பி. 1654)
# கிர்மான்சா


**கேர்மான்சாக்** என்பது கேர்மான்சாக் மாகாணத்தின் தலைநகரம் ஆகும். இது ஈரானின் மேற்கே தெகுரானிற்கு இல் அமைந்துள்ளது. 2011இன் மதிப்பீடின் அடிப்படையில், கேர்மான்சாக் நகரத்தின் மக்கள் தொகை 851,405 ஆகும். இந்நகரத்தில் தென் குர்டிசு மற்றும் பாரசீக மொழி அதிகமாக பேசப்படுகிறது. கேர்மான்சாக் மிதமான மற்றும் மலைப்பாங்கான காலநிலையைக் கொண்டுள்ளது.
# அலெக்சாந்தர் சுதக்கோவ்



**அலெக்சாந்தர் எவ்கனீவிச் சுதக்கோவ்** (*Aleksandr Evgenievich Chudakov*, , 16 சூன் 1921 - 25 சனவரி 2001), ஒரு சோவியத் உருசிய இயற்பியலாளர். இவர் அண்டக்கதிர் இயற்பியலில் ஆய்வுகள் செய்தார். இவர் அவரால் கண்டறியப்பட்ட சுதக்கோவ் விளைவால் பெயர்பெற்றவர். சுதக்கோவ் விளைவு என்பது குறுகிய மின்னன்-நேர்மின்னன் இணைகளில் மின்னணுவாக்க இழப்புகள் குறைந்து கொண்டே போகும் விளைவைக் குறிக்கிறது. மேலும் இவர் நிலைமாறும் அல்லது நிலைபெயரும் கதிர்வீச்சு நிலவுதலை செய்முறை வாயிலாக உறுதிப்படுத்தினார். இவர் தூய, பயன்முறை இயற்பியலுக்கான பன்னாட்டு ஒன்றியத்தின் அண்டக்கதிர் ஆணையத்துக்குத் தலைவராக விளங்கினார்.  

## வாழ்க்கையும் அறிவியல் பணியும்
அலெக்சாந்தர் சுதக்கோவ் 1921 ஜூன் 16 இல் பிறந்தார். இவர் 1948 இல் மாஸ்கோ அரசு பல்கலைக்கழகத்தில் பயின்று பட்டம் பெற்றார். இவர் 1953 இல் நிலைமாறும் அல்லது நிலைபெயரும் கதிர்வீச்சு நிலவுதலை செய்முறை வாயிலாக உறுதிப்படுத்தினார். கோட்பாட்டியலாக இதை 1945 இலேயே முன்கணித்தவர்கள் விதாலி கின்சுபர்கும் இலியா ஃபிரான்கும் ஆவர். குறுகிய மின்னன்-நேர்மின்னன் இணைகளில் மின்னணுவாக்க இழப்புகள் குறைந்துகொண்டேபோகும் விளைவை இப்போது சுடகோவ் விளைவு எனப்படுகிறது. சுடகோவ் விளைவைப் போன்றதொரு நிகழ்வு குவைய வண்ன இயங்கியலிலும் ஏற்படுவது காணப்பட்டுள்ளது.  
ஏவுகலங்களையும் செயற்கைக்கோள்களையும் பயன்படுத்தி 1950 களில் சுடகோவ் பல அண்டக்கதிர் ஆய்வுகளை வளிமண்டலத்துக்கு வெளியே மேற்கொண்டார். இதன்வழி இவர் சுபுட்னிக்-3 ஐப் பயன்படுத்தி எஸ். என். வெர்னோவுடன் இணைந்து வான் ஆலன் பட்டை எனும் புவியின் கதிர்வீச்சுப் பட்டையைக் கண்டறிந்தார் .  

சுதக்கோவ் 1961 இல் சத்சேபினுடன் இணைந்து காமாக்கதிர் வானியலுக்கான செர்ன்கோவ் கதிர்வீச்சு முறையை முன்ம்ழிந்தார்.மேலும் கிரீமியாவில் உள்ள காத்சிவெலியில் அதற்கான முன்னோடி செய்முறையையும் செய்துகாட்டினார்.
# இந்தியாவில் பவளப் பாறைகள்


**இந்தியாவில் பவளப் பாறைகள்** *(Coral reefs in India)* என்பவை மிகப் பழமையான மற்றும் ஆற்றல் மிக்க சூழல்தொகுதிகளில் ஒன்றாகும். கணக்கிலடங்கா கடல்வாழ் உயிரினங்களுக்கு இவை ஒரு சரணாலயமாக இருப்பதோடு மட்டுமில்லாமல் கடற்கரையை கடலரிப்பில் இருந்து காப்பதில் மிகமுக்கியப் பங்காற்றுகின்றன. இந்தியா சுமார் 8000 கிலோமீட்டர் நீளமுள்ள கடற்கரையைக் கொண்டிருக்கிறது.  

## பட்டியல்

### அந்தமான் நிகோபார் தீவுகள்

வங்காள விரிகுடாவில் இத்தீவு அமைந்துள்ளது. குறிப்பாக கடலோரப் பாறைத்தொடர் பவளப்பாறைகள் கொண்ட 500 தீவுகளைக் கொண்டுள்ளது. பெரும்பாலான தீவுகளில் உயிரியல் பல்வகைமை ஆரோக்கியமானதாக இருக்கிறது.  

### கட்சு வளைகுடா

பிரத்தியேகமாக கடலோரப் பாறைத்தொடர் பவளப்பாறைகள் இத்தீவில் உள்ளன. உயர் உவர்ப்புத் தன்மை மற்றும் உயர் வெப்பநிலை மாறுபாடுகள் காரணமாக இங்குள்ள பவளப்பாறைகள் ஒப்பீட்டளவில் குறைவான வளர்ச்சியையே பெற்றுள்ளன. துறைமுகங்களில் பல்லுயிர்ப் பெருக்கம் குறைவான அளவில் காணப்படுகிறது. கட்சு வளைகுடா முழுவதுமே கடல்சார் தேசிய பூங்காவாகவும் கருதப்படுகிறது.  

### மன்னார் வளைகுடா

வடக்கில் இராமேசுவரம் முதல் தெற்கில் தூத்துக்குடி வரை சங்கிலித் தொடராக அமைந்துள்ள 21 தீவுகள் தீவோரப் பவளப்பாறைகளைக் கொண்டிருக்கின்றன. வளைகுடாவின் இப்பகுதி மன்னார் வளைகுடா தேசிய கடல்சார் உயிரியல் பூங்காவாக உருவாக்கப்பட்டு பராமரிக்கப்படுகிறது.  

### இலட்சத்தீவுகள்

தனிப்பட்ட பவளப் பாறைகளால் ஆன 36 பவளத் தீவுகளைக் கொண்டுள்ளது. இவற்றில் பத்து தீவுகளில் மனிதர்கள் வசிக்கின்றனர். தீவுகள் குறைந்தபட்சம் ஒரு கிலோமீட்டர் முதல் ஒன்பது கிலோமீட்டர் வரையிலான நீளம் கொண்டு அதிகபட்சமாக இரண்டு கிலோமீடருக்கு மிகாத அகலம் கொண்டவையாக இருக்கின்றன.  

### மற்றவை

மகாராட்டிராவின் சிந்துதுர்கா மாவட்டத்தில் உள்ள மால்வன் தாலுக்காவில் இருக்கும் தார்கர்லி கிராமத்தில் மிகச்சிறிய பவளப் பாறை, விசயதுர்கையில் உள்ள ஆங்கிரியா கடற்கரை, கர்நாடகாவில் உள்ள நேத்ரானி தீவு போன்றவை இந்தியாவிலுள்ள மற்ற பவளப் பாறைகளாகும்.
# சோனாமுரா



**சோனாமுரா**, இந்திய மாநிலமான திரிபுராவின் சிபாகிஜாலா மாவட்டத்தில் உள்ள நகரம். முன்னர், மேற்கு திரிப்புரா மாவட்டத்தில் இருந்தது. சிபாகிஜாலா மாவட்டம் உருவாக்கப்பட்டதும், இதன் தலைமையில் சோனாமுரா வட்டம் உருவாக்கப்பட்டது..  
இது வங்காளதேசத்தின் எல்லைக்கு அருகில் உள்ளது.  

## அரசியல்
இது சோனாமுரா சட்டமன்றத் தொகுதிக்கும், மேற்கு திரிபுரா மக்களவைத் தொகுதிக்கும் உட்பட்டது.
# பெலோனியா



**பெலோனியா**, இந்திய மாநிலமான திரிபுராவின் தெற்கு திரிப்புரா மாவட்டத்தில் உள்ள நகரம். இங்கிருந்து அகர்தலா, உதய்ப்பூர், சோனாமுரா, மேலாகர், பிஷ்ராம்கஞ்சு உள்ளிட்ட நகரங்களுக்கு போக்குவரத்து வசதி உண்டு. இந்த நகரம் வங்காளதேச எல்லைக்கு அருகில் அமைந்துள்ளது.  

## அரசியல்
இது பெலோனியா சட்டமன்றத் தொகுதிக்கும், மேற்கு திரிபுரா மக்களவைத் தொகுதிக்கும் உட்பட்டது.
# சிபாகிஜாலா மாவட்டம்



**சிபாகிஜாலா மாவட்டம்**, வடகிழக்கு இந்திய மாநிலமான திரிபுராவின் 8 மாவட்டங்களில் ஒன்று. இதன் தலைமையிடம் விசால்கர் நகரம். இது மேற்கு திரிப்புரா மாவட்டத்தில் இருந்து 2012 ஆண்டில் புதிதாக உருவாக்கப்பட்டது. இம்மாவட்டத்தின் முக்கிய வேளாண்மை இரப்பர் தோட்டகள் ஆகும். இம்மாவட்டத்தில் சிபாகிஜாலா காட்டுயிர் சரணாலயம் உள்ளது.  

## மாவட்ட நிர்வாகம்
1043.04 சதுர கிலோ மீட்டர் பரப்பளவு கொண்ட இந்த மாவட்டம் சோனாமுரா, பிஷால்கர், ஜம்புய்ஜாலா என 3 வருவாய் வட்டங்களும், 7 ஊராடசி ஒன்றியங்களும், 169 கிராம ஊராட்சிகளும், 2 நகராட்சிகளும், 1 பேரூராட்சியும் கொண்டுள்ளது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மொத்த மக்கள்தொகை 5,42,731 ஆகும். சராசரி எழுத்தறிவு 98% ஆகும்.  

## அரசியல்
இந்த மாவட்டம் மேற்கு திரிபுரா மக்களவைத் தொகுதிக்கு உட்பட்டது..
# உனகோடி மாவட்டம்



**உனகோடி மாவட்டம்** (**Unakoti district**) வடகிழக்கு இந்தியாவில் அமைந்த திரிபுரா மாநிலத்தின் 8 மாவட்டங்களில் ஒன்று. இம்மாவட்டம் 21 சனவரி 2012 அன்று நிறுவப்பட்டது. இதன் தலைமையிட நகரம் கைலாஷகர் ஆகும். உனகோடி நகரம் புகழ் பெற்றது. இம்மாவட்டம் கைலாஷ்கர் மற்றும் குமார்காட் என 2 வருவாய் வட்டங்களையும், குமார்காட், கௌர்நகர் மற்றும் பெச்சர்தல் என 3 ஊராட்சி ஒன்றியங்களையும் கொண்டது.  

## அரசியல்
இந்த மாவட்டம் கிழக்கு திரிபுரா மக்களவைத் தொகுதிக்கு உட்பட்டது..
# 1673



**1673** (MDCLXXII) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- மார்ச் 29 - இங்கிலாந்தில் இங்கிலாந்து திருச்சபையின் திருவருட்சாதனங்களை ஏற்காத கத்தோலிக்கர்களும் ஏனையோரும் வாக்களிக்கவோ, அரசப் பணி, மற்றும் பல்கலைக்க்ழகங்களில் சேரவோ தடை விதிக்கப்பட்டது.
- சூலை 6 - பிரெஞ்சுப் படைகள் மாஸ்ட்ரிக்ட் நகரைக் கைப்பற்றின.
- சூலை 11 - நெதர்லாந்தும் டென்மார்க்கும் பாதுகாப்பு உடன்பாட்டை ஏற்படுத்தின.
- ஆகத்து 8 - 23 கப்பல்களைக் கொண்ட டச்சு கடற்படை அணி நியூயோர்க்கைச் சுற்றி வளைத்து சரணடைய வற்புறுத்தியது.
- ஆகத்து 9 - டச்சுப் படையினர் நியூயோர்க் நகரை ஆங்கிலேயர்களிடம் இருந்து கைப்பற்றினர். (1674 இல் ஆங்கிலேயர் இதனை மீளக் கைப்பற்றினர்.
- நவம்பர் 11 - போலந்து, லித்துவேனிய இராணுவத்தினர் துருக்கிய இராணுவத்தை கோட்டின் நகரில் தோற்கடித்தனர். இப்போரில் ஏவுகணைகள் வெற்றிகரமாகப் பயன்படுத்தப்பட்டன.
- நவம்பர் 13 - டச்சுப் படையினர் பான் நகரைக் கைப்பற்றினர்.
- நவம்பர் 14 - கிறிஸ்டோபர் ரென் நைட் பட்டம் பெற்றார்.
- பிரான்சு இலங்கையைக் கைப்பற்றும் நோக்குடன் போரை ஆரம்பித்தது.
- இயேசு சபையைச் சேர்ந்த ஜான் டி பிரிட்டோ மதப்போதனைக்காக தென்னிந்தியாவின் மதுரை நகருக்கு வந்தார்.

## பிறப்புகள்
- இரண்டாம் நரசராச உடையார், மைசூர் மன்னர் (இ. 1714)

## இறப்புகள்
- பெப்ரவரி 17 - மொலியர், பிரெஞ்சு எழுத்தாளர், நடிகர் (பி. 1622)
- தொட்ட தேவராச உடையார், மைசூர் மன்னர்
# அகத்தி வானூர்தித் தளம்



**அகத்தி (அகட்டி) வானூர்தித் தளம்** (Agatti Aerodrome) இது, புவிக்கோள ஆசியா கண்டத்தின் இந்திய எல்லையான லட்சத்தீவு ஒன்றிய பகுதியில் அமைந்துள்ளது. இது, ஐஏடிஏ, சர்வதேச சிவில் வானூர்தி போக்குவரத்து அமைப்பு குறியீட்டின்படியும், ஐசிஏஓ (ICAO: VOAT), இந்தியாவின் தென்மேற்கு கடற்பகுதியில் உள்ள, தீவு தொகுப்புகளில் ஒன்றான அகத்தி தீவின் தென்கோடியில், கடல்சூழ் ஓடுதடமாக உள்ள, ஒரே (Single) வானூர்தி ஓடுபாதையாக அமைக்கப்பட்டுள்ளது.  

## வரலாறு
இந்த வானூர்தி ஓடுபாதை, டோர்னியர் 228 (*Dornier 228*) வகை வானூர்திக்காக 1987-1988 ஆம் ஆண்டுவாக்கில் கட்டப்பட்டு, 1988, ஏப்ரல் 16 ஆம் நாள் திறக்கப்பட்டது. தொடக்கத்தில், இம்முனையத்தில் ஒரு சிறிய தற்காலிக கட்டமைப்பு ஏற்படுத்தப்பட்டு, பின்பு 2006 இல், முனைய கட்டிடம், வான்வழி போக்குவரத்து கட்டுப்பாட்டு கோபுரம், மற்றும் அதன் தொடர்பான கட்டமைப்பு கட்டுமானங்கள் தொடங்கப்பட்டது. எனினும் முனைய கட்டிட பணிகள் பாதியில் நிறுத்தப்பட்டு, ஓடுபாதையின் அடிப்படை தேவையின் காரணமாக அப்பணி மட்டும் நீட்டிக்கப்பட்டது. 2010 ஆம் ஆண்டு, செப்டம்பர் 24 இல், ஏர் இந்தியா பிராந்தியம், ஏடிஆர் 42 (*Air India Regional, ATR-42*) எனும் வானூர்தி மூலம், கேரள மாநிலம் கொச்சியிலிருந்து, அகத்தியை இணைக்கும் வான்வழி சேவை தொடங்கியது.  

## கட்டமைப்பு
அகத்தி வானூர்தி நிலையம், 18,56 எக்டேர் (Hectares) (45.9 ஏக்கர்கள்) பரப்பளவு கொண்டது. 1204 மீட்டர் (3950.131 அடி) நீளமும், 3௦ மீட்டர் (98.4252 அடி) அகலமும் கொண்ட வானூர்தியின் ஓடுபாதை, ஒரு நீலக்கீல் வடிவமாகவும், ௦4/22 நோக்குநிலையாக அமைக்கப்பெற்றது. அதன் முனைய கட்டிடம் உரிய நேரத்தில் 5௦ பயணிகளை கையாளும் வகையில் உள்ள இவ்வானூர்தி தளம், தூரம் அளவிடும் உபகரணங்களாலும் (Distance Measuring Equipment(DME), திசையற்ற ஒளிவிளக்கு (Non-Directional Beacon(NDB) கருவிகளையும் கொண்டு, இந்திய விமான ஆணையத்தால் (Airports Authority of India(AAI) இயக்கப்படுகின்றன.  

## விரிவாக்கம்
அகத்தி வானூர்தி தளத்தை நீட்டிக்க, இந்திய வானூர்தி நிலையங்கள் ஆணையம், மற்றும் ஏஏஐ (*AAI*) முறையான சுற்றுசூழல் அனுமதி பெற்று, 1500 அடி (457.2 மீட்டர்) கடல் மீது, ஓடுபாதை அமைக்க பாலத்திற்கு அடிக்கற்கள் பொதியப்பட்டது. இவ்வோடுபாதை, ஏடிஆர்-72 (*ATR-72*) வகையை போன்ற வானூர்திகள் தள்ளு சுமையற்ற, மற்றும் இயக்க ஏதுவாக 3௦௦ கோடி ரூபாய் (* 300 crore*) மதிப்பீட்டில் திட்டமிடப்பட்டது. இந்திய வானூர்தி நிலையங்கள் ஆணையம் (AAI, ஆரம்பத்தில் ஏர்பஸ் ஏ-320 (Airbus A-320) அல்லது போயிங் 737 (Boeing 737) வகையான வானூர்திகளைக் கையாள ஏதுவாக, அகத்திக்கும் (Agatti), குடியேற்றமல்லாத கல்பட்டி (Kalpati) தீவுகளிடையே ஒரு நெடிய பாலமுடனான ஓடுபாதை அமைக்க திட்டமிடபட்டது. எனினும், கடலாமைகள் நிறைந்த கல்பட்டி தீவுப்பகுதி முழுவதும் சமனிலை பணிகளாலும், சுற்றுசூழல் அடிப்படையிலும், நிராகரிகப்பட்டு நெடிய ஒடுதள திட்டம் கைவிடப்பட்டது.  

:**திருத்தியமைக்கப்பட்ட முழுத் திட்டத்தின்படி, பின்வரும் படைப்புகளில் மேற்கொள்ளப்படும்**  

- இவ்வோடுபாதை, இருதீவுகள் ஒன்றோடொன்று இணைப்பின்றி கல்பட்டி தீவு நோக்கி காயல் மீது தென்மேற்கு திசையில் 336 மீட்டர் நீட்டிக்கபட்டது.
- புதிய முனைய கட்டிடம், வானூர்தி கட்டுபாட்டு கோபுரம், தொழில்நுட்ப பகுதி மற்றும் தீயணைப்பு நிலையம் வடமேற்கு திசையில் அமைக்கப்பட்டது.
- முழுமையாக குளிரூட்டப்பட்ட முனைய கட்டிடம், 2250 சதுரமீட்டர்கள் கொண்டது, ஒரே நேரத்தில் 150 பயணிகள் தங்கும்படியாக உள்ளது.

## வானூர்திச் சேவைகள் மற்றும் சேரிடங்கள்


## உப ஊடகங்கள்
- அகத்தி ஏரோடிராம் வலைத்தளம்-இணைய இணைப்பு:- திசம்பர் 27 2015.
- அகத்தி-வானூர்தி ஓடுபாதை-வான்வழி படிமம்-இணைய இணைப்பு:- திசம்பர் 25 2015
# ஆல்கார்-பிளின்-ஒயாமதா வினை

**ஆல்கார்-பிளின்-ஒயாமதா வினை** *( Algar–Flynn–Oyamada reaction )* என்பது ஒரு சால்கோன் ஒடுக்க ஏற்ற வேதிவினைகளில் ஈடுபட்டு பிளாவனோல் உருவாகும் ஒரு வளையமாக்கல் வேதி வினையாகும்.  

## வினை வழிமுறை

இந்த வினையை விளக்க சாத்தியமான பல வினை வழிமுறைகள் உள்ளன. எனினும், இந்த வினை வழிமுறைகளால் வினையை சரியாக தெளிவுபடுத்த இயலவில்லை. இரண்டு கட்டமாக வினைகள் நிகழ்கின்றன என்பதைத்தான் இவற்றின் மூலம் அறியமுடிகிறது. முதல் கட்ட வினையில் இருவைதரோ பிளாவனோல் உருவாகி பின்னர் தொடர்ந்து இது ஆக்சிசனேற்றமடைந்து பிளாவனோல் தோன்றுகிறது.  
வினை வழிமுறைகளில் இடைநிலையாக இருக்க வேண்டிய ஈபாக்சைடு விலக்கப்படவேண்டும் என்பதே நாம் கவனிக்க வேண்டிய ஒரு பகுதியாகும். இரட்டைப் பிணைப்பு கரிமச் சேர்மம் ஐதரசன் பெராக்சைடுடன் சேர்ந்து ஈபாக்சைடு உருவாகின்ற வினையாக அது இருக்கவேண்டும். இவ்வினை ஈபாக்சைடு இடைநிலை வழியாக நிகழவில்லையென்று கோர்ம்லெ எட் ஆல் தெளிவுபடுத்தியுள்ளார்.  

இதனால் சாத்தியாமான வழிமுறைகளில் இரண்டு வாய்ப்புகள் தெரிகின்றன.  

- ஐதரசன் பெராக்சைடின் நேரடி தாக்குதலின் கீழ் இரட்டைப் பிணைப்புகளில் பீனோலேட்டுகள் மின்னனு மிகுபொருளைத் தாக்குகின்றன.
- மின்னனு மிகுபொருள்கள் பீனோலேட்டைத் தாக்கி ஈனோலேட்டை உருவாக்கி பின்னர் அது ஐதரசன் பெராக்சைடைத் தாக்குகிறது.
# சிபாகிஜாலா காட்டுயிர் காப்பகம்



**சிபாகிஜாலா காட்டுயிர் காப்பகம்**, இந்திய மாநிலமான திரிபுராவில் உள்ள வனவிலங்குகள் காப்பகம். இது கிட்டத்தட்ட 18 சதுர கி.மீ பரப்பளவில் அமைந்துள்ளது. இந்த காப்பகம் பிஷால்கர் நகரத்தில் இருந்து 25 கி.மீ தொலைவில் உள்ளது. இதனுள் செயற்கையாக உருவாக்கப்பட்ட ஏரியும், தாவரவியல் பூங்காவும், விலங்குக் காட்சிச்சாலையும் அமைந்துள்ளன. இங்கு 150 வகையான பறவை இனங்களைச் சேர்ந்த பறவைகள் வசிக்கின்றன. ஏரியில் படகுப் போக்குவரத்தும் உண்டு.  

காட்டுப் பகுதியில் பயணிகள் தங்குவதற்கான விடுதியும் உள்ளடு.
# குமுலுங்



**குமுலுங்**, இந்திய மாநிலமான திரிபுராவில் உள்ள நகரம். இது திரிபுரா பழங்குடியின வட்டாரங்களுக்கான தன்னாட்சி மாவட்டக் குழுவின் ஆட்சிக்கு உட்பட்ட பகுதி. இந்த தன்னாட்சிக் குழுவின் தலைமையகமும் இங்குள்ளது. இது அகர்த்தலாவில் இருந்து 25 கி.மீ தொலைவில் உள்ளது.  

இங்கு திரிபுரி மக்கள் வசிக்கின்றனர். இவர்களின் தாய்மொழி கொக்பரோக் ஆகும்.  

## போக்குவரத்து
இங்கிருந்து அகர்த்தலாவுக்கு தேசிய நெடுஞ்சாலை வழியாக போகலாம்.  
ஜிரானியாவில் தொடருந்து நிலையம் உள்ளது.  

இங்கிருந்து 35 கி.மீ தொலைவில் அகர்த்தலா விமான நிலையம் அமைந்துள்ளது.  

## இணைப்புகள்
- adc.twipra.com